recursal/SuperWikiNEXT-32B huggingface dataset:
**சுனில் பி. இளயிடம்** மலையாள மொழியில் எழுதும் ஒரு சிறந்த இந்திய எழுத்தாளர். இவர் விமர்சகரும் பேச்சாளரும் ஆவார். அவர் அரசியல், இலக்கியம், கலை, பண்பாடு ஆகியன குறித்து எழுதுகிறார். இவர் கேரளா சாகித்திய அகாடமி விருது பெற்றவர்.

### வாழ்க்கை வரலாறு

தென்னிந்திய மாநிலமான கேரளாவில் எர்ணாகுளம் மாவட்டத்தில் உள்ள கொட்டுவலில் அமைந்துள்ள ஒரு கிராமத்தில் 1962 இல் பிறந்தார் சுனில் பி. இளயிடம். இவர் தனது கிராமத்திலிருந்த உயர் தொடக்கப்பள்ளியிலும் சேரையிலிருந்த ராம வர்மா யூனியன் உயர்நிலைப் பள்ளியிலும் பயன்றார். பின்னர், அவர் மலையகாரர் ஸ்ரீ நாராயண மங்கலம் கல்லூரியிலும் எர்ணாகுளத்திலுரள்ள மஹாராஜா கல்லூரியிலும் கல்லூரிப் படிப்பை நிறைவு செய்தார். தொடக்கத்தில் பரவூரில் உள்ள லட்சுமி கல்லூரியில் விரிவுரையாளராகப் பணிபுரிந்தார். பின்னர் அவர் தேசாபிமானி மலையாள நாளிதழில் துணை ஆசிரியராகப் பணியாற்றினார், மேலும் முனைவர் பட்டம் (பிஎச்.டி) பெற்ற பிறகு, ஸ்ரீ சங்கராச்சாரி சமஸ்கிருத பல்கலைக்கழகத்தில் மலையாளத் துறையில் இணைப் பேராசிரியராகப் பொறுப்பேற்று பணிசெய்து வருகிறார். பரணிடப்பட்டது 2019-01-19 at the வந்தவழி இயந்திரம்

### நூல்கள்

கலை விமர்சனம், இலக்கிய விமர்சனம், வரலாறு, மார்க்சிசம், பண்பாடு ஆகியன குறித்து பல புத்தகங்களை அவர் வெளியிட்டுள்ளார்.

*கண்வாழிகள் Kanvazhikal, காழ்ச்சவட்டங்கள் Kazhchavattangal*, உரியாட்டம் *Uriyattom*, அனுபூதிகளுடெ சரித்திர ஜீவிதம் *Anubhuthikalude Charithra Jeevitham, நானார்த்தங்கள்; சமூகம், சரித்திரம், சம்ஸ்காரம்* *Nanarthangal: Samooham, Charithram, Samskaram ஆகியன* அவரது முக்கிய படைப்புகள். மகாபாரதத்தின் கலாச்சார வரலாற்றின் ஐந்து பகுதி விரிவுரைத் தொடர், சபரிமலை ஆச்சாரங்கள் உட்பட பல விரிவுரைகளை அவர் அளித்திருக்கிறார்.

### விருதுகள்

இவரது கலை விமர்சனப் பங்களிப்பினைப் போற்றி, கேரள சாகித்திய அகாதெமி 2013ஆம் ஆண்டு கேசரி பாலகிருஷ்ணபிள்ளை புரஸ்காரம் விருது வழங்கிச் சிறப்பித்துள்ளது. 2004ஆம் ஆண்டு கேரள லலித்கலா அகாதெமி விருதும் 2006ஆம் ஆண்டு கேரள சாகித்திய அகாதெமி விருதும் பெற்றுள்ளார். 2008ஆம் ஆண்டு அபுதாபி சக்தி தியேட்டர்ஸ் அமைப்பு தாயட்டு விருதினை வழங்கிச் சிறப்பித்துள்ளது. SBT விருது, பாவண்ணன் விருது, கேசரி பாலகிருஷ்ணபிள்ளை விருது, வி.கே.உன்னிகிருஷ்ணன் நினைவு விருது, குருதர்சனா விருது ஆகிய விருதுகளையும் பெற்றுள்ளார். பரணிடப்பட்டது 2019-01-19 at the வந்தவழி இயந்திரம்

### குடும்பம்

இவருடைய மனைவி பெயர் மீனா. இவர்களுக்கு ஜானகி, மாதவன் என்று இரண்டு குழந்தைகள். கேரள மாநிலம் எர்ணாகுளம் மாவட்டத்தில் கோட்டவளையில் இவர் தன் குடும்பத்துடன் வாழ்கின்றார்.

மேற்கோள்கள்
-----------

1. ↑  "Akademi awards announced". The Hindu. 19 January 2011.
[File:STARS on EBEX ld2012 image.png|thumb| விண்மீன்களுக்கான் நிகழ்நேரத் தடங்காணி மென்பொருள், 2012, செப்டம்பர் 29 இல் அண்ட்டார்க்டிக்காவில் ஏவிய உயர்குத்துயர வளிமக் குமிழ் அண்டவியல் செய்முறையில் இருந்து பெற்ற படிமத்தைச் சார்ந்து இயங்குகிறது]]

**விண்மீன் தடங்காணி** *(star tracker)* என்பது ஒளிமின்கலங்களையோ படப்பிடிப்புக் கருவியையோ பயன்படுத்தி விண்மீன்களின் இருப்பை அளக்கும் ஒர் ஒளியியல் கருவியாகும்.

வானியலாளர்கள் பல விண்மீன்களின் இருப்புகளை மிகவும் துல்லியமாக அளந்துள்ளதால், ஒரு விண்கத்தில் உள்ள விண்மீன் தடங்காணியைப் பயன்படுத்தி, விண்மீன்கள் சார்ந்த விண்கலத்தின் திசைவைப்பைத் தீர்மானிக்கலாம். இதை நிறைவேற்ற, விண்மீன் தடங்காணி விண்மீன்க ளின் படிமத்தைப் பெற்று, அவற்றின் தோற்ற இருப்பை விண்கலம் சார்ந்த சட்டகத்தில் கண்டு, விண்மீன்களை இனங்காணலாம். பிறகு அவற்றின் இருப்புகளை விண்மீன் அட்டவணையில் உள்ள தனிமுதல் இருப்புகளோடு ஒப்பிடலாம். இத்ற்காக விண்மீன் தடங்காணி ஒரு செயலாக்கியைப் ப்யன்படுத்துகிறது. இச்செயலாக்கி நோக்கிய விண்மீன்களின் பாணியை அறிந்து வானப் பரப்பில் உள்ள விண்மீன்களின் பாணியோடு ஒப்பிட்டு இனங்காண்கிறது.

மேற்கோள்கள்
-----------

1. ↑  "Star Camera". NASA. May 2004. July 21, 2011 அன்று மூலம் பரணிடப்பட்டது. 25 May 2012 அன்று பார்க்கப்பட்டது.
**பாரன்ஃகைட் 451** பிரெஞ்சு இயக்குநர் பிரான்கோசிசு டிரவ்பட் இயக்கிய ஆங்கிலத் திரைப்படம் ஆகும், அமெரிக்க எழுத்தாளரான ரே பிராட்பரி எழுதிய விஞ்ஞானப் புனைகதையை இத்திரைப்படம் தழுவியுள்ளது. ஃபாரன்ஹீட் 451 என்பது புத்தகங்கள் எரிவதற்கான உஷ்ண நிலையை குறிப்பதாகும் ஆகும்.

கதை
---

rightதீ எரிப்புத் துறை வீரன் மாண்டெக் ஆக நடிக்கும் ஆசுகர் வேர்னர்
இந்தத் திரைப்படத்தின் கதைக்களம் எதிர்கால அமெரிக்கா ஆகும். அங்கு புத்தகங்கள் வைத்திருப்பதும் படிப்பதும் தடைசெய்யப்பட்டு இருக்கின்றன. இச்சட்டத்தை மீறி யாராவது புத்தகம் வைத்திருந்தால் அவரைக் கண்டுபிடித்து உடனே மனநல மருத்துவமனைக்கு அனுப்பிவிடுவார்கள். அவரது புத்தகங்கள் உடனடியாகத் தீ வைத்து எரிக்கப்படும். அப்படி தீ எரிப்பதற்கு என்று தனியே தீ எரிப்புத் துறை ஒன்று இருந்தது. அதில்தான் இந்தப் படத்தின் கதாநாயகன் மாண்டெக் வேலை செய்கிறான்.எவருடைய வீட்டிலாவது புத்தகங்கள் இருப்பது கண்டுபிடிக்கப்பட்டால், உடனடியாகத் தீ எரிப்புத் துறையில் அபாய மணி அடிக்கப்படும். தீ வைப்பதில் தேர்ச்சி பெற்ற வீரர்கள் அங்கே அனுப்பிவைக்கப்பட்டு, புத்தகங்களைக் கொளுத்தி வருவார்கள்.ஒரு நாள், வயதான பெண் ஒருவருடைய வீட்டில் புத்தகங்கள் கைப்பற்றப்பட்டு எரிக்கப்படுகின்றன. அப்போது புத்தகத்தில் இருந்து ஒரு வரியைத் தற்செயலாகப் படிக்கிறான் மாண்டெக். அந்த வரியின் ஈர்ப்பில் புத்தகத்தைத் திருடிக்கொள்கிறான். தன்னைப் புத்தகங்களில் இருந்து பிரிக்க முடியாது என்று மல்லுக்கட்டும் வயதான பெண், தன்னைக் கொளுத்திக்கொள்கிறாள். புத்தகங்களுக்காக ஒரு பெண் ஏன் தற்கொலை செய்துகொள்கிறாள் என்று மாண்டெக்கால் அப்போது புரிந்துகொள்ள முடியவில்லை. தன் மனைவியிடம் தான் ஒரு புத்தகம் திருடி வந்ததைப் பற்றிச் சொல்லி, அதில் உள்ள வரிகள் அவன் வாழ்க்கையைப் புரிந்துகொள்வதற்கு நெருக்கமாக உள்ளதாகச் சொல்கிறான். அதன் பிறகு தீவைக்கச் செல்லும் இடங்களில் புத்தகங்களைத் திருடி வந்து படிக்கிறான் மாண்டெக். திருடிய புத்தகங்களைப் பிறர் அறியாமல் வீட்டினுள் ஒளித்துவைக்கிறான். புத்தகங்களைப் பற்றி அதிகம் தெரிந்துகொள்வதற்காக பேபர் என்ற பேராசிரியரைத் தேடிப் போகிறான். இருவரும் புத்தகம் பற்றி நிறையப் பேசுகிறார்கள். மனித குலம் அதன் கடந்த காலத்தை அறிந்துகொள் வதற்கு ஒரே வழிதான் இருக்கிறது, அது புத்தகம். மனிதக் கற்பனையின் மிக உயரிய விடயம் எழுத்து என்று அவர் புரியவைக்கிறார். அதற்குள் மாண்டெக் புத்தகம் படிக்கும் விஷயம் அவன் மனைவியாலே அரசுக்குத் தெரியப்படுத்தப்பட்டு, அவன் தேடப்படுகிறான். உயிர் பிழைப்பதற்காகத் தப்பி அலைந்து நடமாடும் புத்தகங்களாக உள்ள ஒரு குழுவினருடன் சேர்ந்துகொள்கிறான். அவர்கள் ஒவ்வொருவரும் ஒரு குறிப்பிட்ட புத்தகத்தை முழுவதுமாக மனப்பாடம் செய்து மனதிலே வைத்திருக் கிறார்கள். அந்தப் புத்தகங்களின் நடமாடும் வடிவம் போல அவர்கள் இருக்கிறார்கள். ஆகவே, உலகில் இருந்து புத்தகம் எரிக்கப்பட்டாலும் அவர்கள் நினைவில் அந்தப் புத்தகம் அப்படியே இருக்கிறது. அவர்கள் தங்களிடம் இருந்து மற்றவர்களுக்கு அந்த நினைவைப் பகிர்ந்து தருவதாகச் சொல்கிறார்கள். அந்தப் பணியில் இணைந்த மாண்டெக் விவிலியத்தின் ஒரு பகுதியை முழுமையாக மனப்பாடம் செய்து, அவனும் ஒரு நடமாடும் புத்தகமாகிவிடுகிறான். அந்த நகரில் எதிர்பாராத யுத்தம் வெடிக்கிறது. குண்டுமழை பொழிகிறது. மனிதர்களைப் புத்தகங்களால் மட்டுமே மீட்க முடியும் என்று நடமாடும் புத்தக மனிதர்கள் வேறு இடம் நோக்கிப் பயணம் செய்யத் துவங்குகிறார்கள். அவர்களை மாண்டெக் வழி நடத்திப் போகிறான் என்பதுடன் முடிகிறது.

இறுவட்டு அட்டை படம்

மேற்கோள்கள்
-----------

1. ↑
**தி மெட்ராஸ் டைம்ஸ்** (***The Madras Times***) என்பது 1835 முதல் 1921 வரை அப்போதைய சென்னை மாகாணத்தில் வெளியிடப்பட்ட ஒரு ஆங்கில மொழிப் பத்திரிகை ஆகும்.

வரலாறு
------

1835-36 ஆம் ஆண்டுகளில் வார இதழாக சென்னை  மெட்ராஸ் டைம்ஸ் நிறுவப்பட்டது என்று சென்னை வரலாற்றாளர் சு. முத்தையா கூறுகிறார். பெரும்பாலான ஆதாரங்கள் 1859 ஆம் ஆண்டில், கண்ட்ஸ் அண்ட் சன்சால் கையகப்படுத்தப்பட்ட ஆண்டையே, செய்தித்தாள் நிறுவப்பட்ட நாளாக குறிப்பிடுகின்றன. தென்னிந்தியாவின் முதன்மையான செய்தித்தாளான த ஸ்பெக்டேட்டரை கண்ட்ஸ் அண்ட் சன்ஸ் வாங்கியது.  இந்த செய்தித்தாளானது 1860இல் நாளிதழாக மாற்றப்பட்டது.

19 ஆம் நூற்றாண்டின் பிற்பகுதியில் *தி* *சென்னை டைம்ஸ்* செழித்தோங்கியது. 1870கள் மற்றும் 1880களில், இந்த இதழாசிரியராக வில்லியம் டிஜ்பீ சீமோர் இருந்தார். 1921 ஆம் ஆண்டில்,  தி மெட்ராஸ் டைம்ஸ் பத்திரிகையை தொழிலதிபர் ஜோன் ஓக்ஷோட் ராபின்சன் வாங்கினார். இந்த நாளிதழ் பின்னர் தி மெயிலுடன் இணைக்கப்பட்டது.

சார்புநிலை
----------

இந்த செய்தித்தாளானது தன் கருத்துக்களில் தாராளவாதத்தைக் கடைபிரித்தது, இந்திய சுதேச மக்களிடமும் பிரித்தானியர்களிடையேயும் இணக்கமான உறவு கொண்டிருந்தது. இந்த இதழுக்கு 1860 களில் சார்லஸ் கார்னிஷ் மற்றும் ஹென்றி கார்னிஷ் ஆகியோர் ஆசிரியராக இருந்தனர். பத்திரிக்கை நிர்வாகத்துடன் இந்த இருவருக்கும் ஏற்பட்ட மோதலையடுத்து பத்திரிக்கையில் இருந்து வெளியறி,  தி மெட்ராஸ் மெயில் பத்திரிக்கையைத் துவக்கினர். இவர்கள் துவக்கிய இந்தப் பத்திரிக்கை  1800 களின் பிற்பகுதி முழுவதும் தி மெட்ராஸ் டைம்ஸ் பத்திரிகையின் மிகப் பிரபலமானதாகவும், போட்டியாளராக இருந்தது.

மேற்கோள்கள்
-----------

* S. Muthiah (2004). *Madras Rediscovered*. East West Books (Madras) Pvt Ltd. பக். 51–53. பன்னாட்டுத் தரப்புத்தக எண்:81-88661-24-4.
**பிரதிநிதிகள் அவை** (*House of Representatives*) என்பது ஆத்திரேலிய நாடாளுமன்றத்தின் கீழவை ஆகும். நாடாளுமன்றத்தின் மேலவை செனட் அவையைக் குறிக்கும். கீழவையின் உறுப்பினர்கள் நாடாளுமன்ற உறுப்பினர் என அழைக்கப்படுகிறார். நாடாளுமன்ற உறுப்பினர்களின் ஒரு பதவிக் காலம் கிட்டத்தட்ட மூன்று ஆண்டுகள் ஆகும்.

தற்போதைய கீழவை 2013 ஆகத்து 5 இல் கலைக்கப்பட்டது. புதிய தேர்தல்கள் 2013 செப்டம்பர் 7 இல் இடம்பெறும். முன்னாள் கீழவை 2010 தேர்தலின் பின்னர் தெரிவு செய்யப்பட்டது. ஆஸ்திரேலியக் கூட்டமைப்பு உருவாக்கப்பட்டதன் பின்னர் இது 43வது நடுவண் நாடாளுமன்றம் ஆகும். 1940 தேர்தலுக்குப் பின்னர் இந்த நாடாளுமன்றமே தொங்கு நாடாளுமன்றமாகும். மொத்தமுள்ள 150 இருக்கைகளில் தொழிற்கட்சியும், கூட்டமைப்பும் தலா 72 இருக்கைகளைப் பெற்றன. ஆஸ்திரேலியப் பசுமைக் கட்சியின் உறுப்பினர் ஆடம் பாண்ட், சுயேட்சைகள் ஆண்ட்ரூ விக்கி, ரொப் ஓக்சோட், டோனி வின்ட்சர் ஆகியோரின் ஆதரவில் தொழிற்கட்சி சிறுபான்மை அரசை அமைத்தது.

வெளி இணைப்புகள்
---------------

* House of Representatives Committees பரணிடப்பட்டது 2012-02-07 at the வந்தவழி இயந்திரம் – Parliament of Australia
* Australian Parliament – live broadcasting பரணிடப்பட்டது 2013-07-23 at the வந்தவழி இயந்திரம்
*தி புளூ மார்பிள்*— நீல நிறத்தில் காட்சியளித்த பூமி - அப்பல்லோ 17 விண்கலம் எடுத்த படம். ஆண்டு: 1972
**தி புளூ மார்பிள்** (*The Blue Marble*) என்பது புவி(பூமி)யின் பிரபலமான ஒளிப்படம் ஆகும். இதை 1972ஆம் ஆண்டின் திசம்பர் ஏழாம் நாளில் *அப்பல்லோ 17* விண்கலம் எடுத்து அனுப்பியது. இந்த படம் 45,000 கிலோமீட்டர்கள் (28,000 மைல்கள்) தொலைவில் இருந்து எடுக்கப்பட்டது. வரலாற்றில் அதிகம் பகிரப்பட்ட படங்களில் இதுவும் ஒன்று.

2015ஆம் ஆண்டில் டிஸ்கவர் செயற்கைக்கோள் எடுத்த படம்
இறுதியாக, புவியின் முழுப்படம் 2015ஆம் ஆண்டின் ஜூலை ஆறாம் நாளில் எடுக்கப்பட்டது.

சான்றுகள்
---------

1. ↑  Petsko, Gregory A (2011). "The blue marble". *ஜீனோம் பயாலஜி* **12** (4): 112. doi:10.1186/gb-2011-12-4-112. . 
[*தொடர்பிழந்த இணைப்பு*]
2. ↑  "Apollo 17: The Blue Marble". ehartwell.com. 2007-04-25. Archived from the original on 2008-01-09. 2008-01-18 அன்று பார்க்கப்பட்டது.CS1 maint: unfit url (link)
3. ↑  Lendino, Jamie. "Humanity gets a new Blue Marble photo of Earth — and it's stunning". *Extreme Tech*. 23 July 2015 அன்று பார்க்கப்பட்டது.

இணைப்புகள்
----------

விக்கிமீடியா பொதுவகத்தில்,  
 ***The Blue Marble***   
என்பதின் ஊடகங்கள் உள்ளன. 

* நாசாவின் தளத்தில் புளூ மார்பிள் பரணிடப்பட்டது 2008-09-16 at the வந்தவழி இயந்திரம் பற்றி
**டிரான்ஸ்ஃபார்மர்ஸ்** (*Transformers*) என்பது டிரான்ஸ்ஃபார்மர்ஸ் பொம்மை வரிசை (Transformers Toy Line) அடிப்படையில் 2007ம் ஆண்டில் வெளிவந்த ஒரு அமெரிக்க அறிவியல் புனைகதை மற்றும் அதிரடி திரைப்படம் ஆகும். இப்படத்தில் எந்திரங்கள் உயிரூட்டப்பட்டும் மற்றைய கதாபாத்திரங்கள் உண்மையாகவும் உள்ளன. ஸ்டீவன் ஸ்பீல்பெர்க் நிர்வாக தயாரிப்பாளராகவும், மைக்கேல் பே இயக்குனராகவும் பணியாற்றினர். இப்படத்தின் கதாநாயகர் சாம் விட்விக்கி (ஷியா லாபுப்) நல்லவர்களான ஆட்டோபாட்களும் தீய டிசெப்டிகான்களுக்கும் (இரு தரப்புக்களாக பிரிந்து, தங்களை மாறுவேடத்தில் அன்றாட வாழ்வுக்கு பயன்படுத்தும் இயந்திரங்களாக மாற்றகூடிய திறன் கொண்ட வேற்றுக்கிரகவாசிகள் ) இடையில் நடக்கும் போரில் ஈடுபடும் இளைஞனாக நடித்துள்ளார். டிசெப்டிகான்கள், எந்திர இனமே உருவாக முதற்காரண பொருளாகவிருந்த ஆல்ஸ்பார்க்கை (AllSpark) தங்கள் கட்டுப்பாடுக்குள் கொண்டுவந்து பூமியில் இருக்கும் இயந்திரங்களை உயிர்ப்பித்து, ஒரு இராணுவத்தை கட்டமைக்கும் நோக்கத்துடன் பூமிக்கு வந்தனர். இத்தீய செயலை தடுக்க போராடும் ஆட்டோபாட்களுக்கு உதவும் மேலதிகக் கதாபாத்திரங்களாக மேகன் பாக்ஸ்,, ஜோஷ் டுஹாமெல், டைரஸ் கிப்சன், ஜோன் வோய்ட், அந்தோனி ஆண்டர்சன் மற்றும் ஜான் டர்டரோ ஆகியோரும், அத்துடன் குரல் நடிகர்களான பீட்டர் கல்லன் (ஆப்டிமஸ் பிரைம்) மற்றும் ஹ்யூகோ வீவிங் (மெகாட்ரான்)ஆகியோரும் நடித்துள்ளனர்.

கதாப்பாத்திரங்கள்
-----------------

முதன்மைக் கட்டுரை: டிரான்ஸ்ஃபார்மர்ஸ் கதாப்பாத்திரங்களின் பட்டியல்
இறைமறுப்பு, அறியவியலாமைக் கொள்கை, சமய ஐயப்பாடு, கட்டற்ற சிந்தனை, மதச்சார்பற்ற மனிதநேயம் அல்லது பொது சமயமின்மை போன்றவை ஆத்திரேலியாவில் அதிகரித்து வருகின்றன. போருக்குப் பிந்தைய ஆத்திரேலியா மிகவும் மதச்சார்பற்ற நாடாக மாறியுள்ளது. பெரும்பாலான மக்களின் வாழ்வில் மதம் முக்கிய பங்கு வகிக்கவில்லை.

நாட்டின் 2021 மக்கள்தொகைக் கணக்கெடுப்பில், 38.9% ஆத்திரேலியர்கள் (அல்லது 9,886,957 பேர்) 'மதம் இல்லை' அல்லது அவர்களின் மதம் சாராமையைக் குறிப்பிட்டுள்ளனர். 2016 ஆம் ஆண்டு மக்கள்தொகைக் கணக்கெடுப்பைவிட இது கிட்டத்தட்ட ஒன்பது சதவீதம் (2,846,240 பேரைவிட) அதிகம். 7.2% பேர் தங்கள் மதத்தைக் குறிப்பிடவில்லை அல்லது தெளிவற்ற பதிலைக் கொடுத்தனர். அதாவது 46% ஆஸ்திரேலியர்கள் 2021 மக்கள் தொகைக் கணக்கெடுப்பில் மதத் தொடர்பைக் கூறவில்லை. இது கடந்த மக்கள் தொகைக் கணக்கெடுப்பைவிட 6.4% அதிகமாகும்.

இவற்றையும் பார்க்க
------------------

* சமய ஐயப்பாடு
* திருடப்பட்ட தலைமுறைகள்

உசாத்துணை
---------

1. ↑  "Cultural diversity: Census, 2021 | Australian Bureau of Statistics". *www.abs.gov.au* (ஆங்கிலம்). 2022-06-28. 2022-06-28 அன்று பார்க்கப்பட்டது.
**சதுர அடி** என்பது, இம்பீரியல் அளவை முறையில் பரப்பளவைக் குறிக்கப் பயன்படும் ஒரு அலகு. இம்பீரியல் அளவை முறையைப் பயன்படுத்தும் ஐக்கிய அமெரிக்கா, கனடா போன்ற நாடுகளில் இது பொதுவாகப் பயன்படுகிறது. மெட்ரிக் அளவை முறைக்கு மாறிய ஐக்கிய இராச்சியம், இந்தியா, இலங்கை போன்ற நாடுகளிலும் கூட இவ்வலகும் பயன்பாட்டில் உள்ளதைக் காணமுடிகிறது. ஒரு அடி நீளமுள்ள பக்கங்களைக் கொண்ட சதுரம் ஒன்றின் பரப்பளவே ஒரு சதுர அடி என வரைவிலக்கணம் கூறப்படுகிறது. தமிழில் இதைச் சுருக்கமாக எழுதும்போது "ச.அடி" அல்லது அடி2 எனக் குறிப்பது வழக்கம்.

பயன்பாடுகள்
-----------

அளக்கப்படுகின்ற பரப்பின் அளவைப் பொறுத்தே சதுர அடியா அல்லது வேறு அலகுகளா பயன்படும் என்பதைத் தீர்மானிக்க முடியும். நாடுகளின் பரப்பளவு போன்ற மிகப்பெரிய அளவுகளும், வயல்கள் போன்ற பெரிய நிலத் துண்டுகளும் சதுர அடியிலும் கூடிய அளவு கொண்ட அலகுகளினால் (எ.கா: சதுர மைல், ஏக்கர் போன்றவை) அளக்கப்படுகின்றன. மிகச் சிறிய பரப்புகள் சதுர அங்குலத்தில் அளக்கப்படுகின்றன. இவற்றுக்கு இடைப்பட்ட அளவுகளே சதுர அடியில் அளக்கப்படுகின்றன. வீடுகள், கட்டிடங்கள் போன்றவற்றின் தளப்பரப்புக்கள் சதுர அடியில் அளக்கப்படும் பரப்புகளுக்கான எடுத்துக்காட்டுகள்.

கட்டுமானத்துறையில், இம்பீரியல் முறையைப் பயன்படுத்தும் நாடுகளில், சுவருக்குச் சாந்து பூசுதல், நிலத்துக்குக் கல்பதித்தல், தளவிரிப்புக்கள் போன்றவை சதுர அடியிலேயே அளக்கப்படுகின்றன. இவற்றுக்கான செலவுகளைக் கணக்கிடும்போதும் சதுர அடிக்கு இவ்வளவு என்ற அடிப்படையிலேயே கணக்கிடப்படுகின்றன.

அலகு மாற்றம்
------------

* 1 சதுர அடி = 144 சதுர அங்குலம்.
* 1 சதுர அடி = 1/9 சதுர யார்.
* 1 சதுர அடி = 0.09290304 சதுர மீட்டர்.

435.6 சதுர அடி கொண்டது ஒரு *செண்ட்* இடம் ஆகும். நூறு செண்ட் என்பது ஒரு *ஏக்கர்* நிலம் ஆகும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-04-22 அன்று மூலம் பரணிடப்பட்டது. 2015-06-27 அன்று பார்க்கப்பட்டது.

இவற்றையும் பார்க்கவும்
----------------------

* கன அடி.
டிரினிடாட் உடன் குழப்பிக் கொள்ளாதீர்கள்.

**டிரின்டேடும் மார்ட்டிம் வாசும்**  (*Trindade and Martim Vaz*)அத்திலாந்திக்குப் பெருங்கடலின் தென்பகுதியில் அமைந்துள்ள ஓர் தீவுக்கூட்டம் ஆகும். இது தெற்கு பிரேசிலின் இசுபிரிட்டோ சான்டோ மாநிலத்தைச் சேர்ந்தது. இத்தீவுக்கூட்டத்தின் மொத்தப் பரப்பளவு 10.4 கிமீ² (4.0 ச மை) ஆகவும் மக்கள்தொகை 32 (பிரேசிலிய கடற்படையினர்) ஆகவும் உள்ளது. இந்தத் தீவுக்கூட்டத்தில் ஐந்து தீவுகளும் பல பாறைத்திட்டுகளும் உள்ளன. 10.1 கிமீ² (3.9 ச மை) பரப்பளவுள்ள டிரின்டேடு மிகப்பெரிய தீவாகும். இதற்கு கிழக்கே 49 கிமீ (30 மைல்கள்) தொலைவில் 0.3 கிமீ² (30 எக்டேர்கள்) பரப்பளவுள்ள சிறிய மார்ட்டிம் தீவு உள்ளது. 

இந்த தீவுகள் எரிமலையிலிருந்து உருவானவை;மிகவும் கரடுமுரடான நிலப்பரப்பைக் கொண்டவை. தென் டிரின்டேடைத் தவிர பெரும்பாலும் வெற்றிடமாகக் காணப்படுகிறது. இந்தத் தீவுகளை 1502இல் போர்த்துக்கேய தேடலாய்வாளர் எசுடேவாயோ ட காமா கண்டறிந்தார். 1890 முதல் 1896 வரை இதனை ஐக்கிய இராச்சியம் கைப்பற்றியிருந்தது; பின்னர் பிரேசிலுடன் ஏற்பட்ட உடன்பாடு காரணமாக திருப்பியளிக்கப்பட்டது. பிரித்தானியர்கள் கையகப்படுத்திய காலத்தில் இது "தெற்கு டிரினிடாடு" என அழைக்கப்பட்டு வந்தது.

மேற்சான்றுகள்
-------------

1. ↑  Ilha da Trindade - Infográficos e mapas Folha de São Paulo. Retrieved on 6 June 2009.
**ஆத்திரையன் பேராசிரியன்** என்பவர் தொல்காப்பியத்துக்குப் பொதுப்பாயிரம் ஒன்று பாடியுள்ளார். பனம்பாரனார் பாடிய சிறப்புப்பாயிரம் தொல்காப்பியரின் உடன்சாலை மாணாக்கரால் அவரது காலத்திலளயே பாடப்பட்டது. ஆத்திரையன் பேராசிரியன் பாடிய பொதுப்பாயிரம் 10 ஆம் நூற்றாண்டில் பாடப்பட்டது. இவர் இதனைப் பாடினார் என்பதையும், பாடியது பொதுப்பாயிரப் பாடல் என்பதையும் தொல்காப்பியத்துக்கு உரை எழுதிய பேராசிரியர் குறிப்பிட்டுள்ளார். பேராசிரியர், ‘ஆத்திரேயன் பேராசிரியன்’ என வேறொருவரைக் குறிப்பிடுவதால் இருவரும் வேறு வேறு புலவர்கள் என்பது தெளிவு.

நுண்பொருள்மாலை என்னும் நூல் ‘அத்திரி கோத்திரத்தினர் ஆத்திரேயர்’ என்று இவரைக் குறிப்பிடுகிறது. சிவஞான சுவாமிகள் 18ஆம் நூற்றாண்டில் வாழ்ந்தவர். இவர் சங்கர நவச்சிவாயர் உரையைத் திருத்தும்போது சிறப்புப் பாயிரத்தை அடுத்து ஆத்திரேயன் பொதுப்பாயிரம் என்று சுட்டி 33 அடிகள் கொண்ட, பொதுப்பாயிரம் பற்றியதான இந்தப் பாயிரப் பாடலைத் தந்துள்ளார்.

தொல்காப்பியப் பொதுப்பாயிரம்
---------------------------

வலம்புரி முத்தின் குலம்புரி பிறப்பும்  

வான் யாறு அன்ன தூய்மையும், வான் யாறு  

நிலம் படர்ந்து அன்ன நலம் படர் ஒழுக்கமும்  

திங்கள் அன்ன கல்வியும், திங்களொடு  

ஞாயிறு அன்ன வாய்மையும், யாவதும் (5)  

அஃகா அன்பும், வெஃகா உள்ளமும்  

துலை நா அன்ன சமனிலை உளப்பட   

எண்வகை உறுப்பினது ஆகித் திண்ணிதின்  

வேளாண் வாழ்க்கையும் தாஅள் ஆண்மையும்  

உலகியல் அறிதலும், நிலைஇய தோற்றமும் (10)  

பொறையும் நிறையும் பொச்சாப்பு இன்மையும்  

அறிவும் உருவும் ஆற்றலும் புகழும்  

சொற்பொருள் உணர்த்தும் சொல்வன்மையும்  

கற்போர் செஞ்சம் காமுறப்படுதலும்  

இன்னோர் அன்ன தொன்னெறி மரபினர் (15)  

பன்னருஞ் சிறப்பின் நல்லாசிரியர்  

அறனே பொருட்பயன் இன்பு எனும் மூன்றின்  

திறன் அறி பனுவல் செப்புங்காலை  

முன்னர்க் கூறிய எண்வகை உறுப்பினுள்  

ஏற்பன உடையர் ஆகிப் பாற்பட (20)  

சொல்லிய பொருண்மை சொல்லியாங்கு உணர்தலும்  

சொல்லிய பொருளொடு சூழ்ந்து நன்கு உணர்தலும்  

தன்னோர் அன்னோர்க்குத் தான் பயன்படுதலும்  

செய்ந்நன்றி அறிதலும் தீச் சார்வு இன்மையும்  

மடி தமுகாற்றம் மானம் பொச்சாப்புக் (25)  

கடுநோய் சீற்றம் களவே காமம்  

என்று இவை இனமையும் சென்று வழிபடுதலும்  

அறத்துறை வழாமையும் குறிப்பு அறிந்து ஒழுகலும்  

கேட்டவை நினைத்தலும் பாடம் போற்றலும்  

மீட்டு அவை வினலும் விடுத்தலும் உரைத்தலும் (30)  

உடையர் ஆகி நடை அறிந்து இயலுநர்  

நன் மாணாக்கர் என்ப; மண்மிசை  

தொன்னூற் பரவைத் துணிபு உணர்ந்தோரே.

கருவிநூல்
---------

* மு. அருணாசலம், தமிழ் இலக்கிய வரலாறு, பத்தாம் நூற்றாண்டு, 2005
* தொல்காப்பியம், பொருளதிகாலம், பேராசிரியம், கழக வெளியீடு 1959

அடிக்குறிப்பு
-------------

1. ↑  தொல்காப்பியம், மரபியல் நூற்பா 100 (பேராசிரியர் பகுப்பின்படி நூற்பா 98)
2. ↑  இந்தப் பாடல் தொல்காப்பியம், சதாசிவப் பண்டாரத்தாரின் 1923 ஆம் ஆண்டுப் பதிப்பில் வெளிவந்துள்ளது என்று மு. அருணாசலம் தன் 13ஆம் நூற்றாண்டு இலக்கிய வரலாற்றில் குறிப்பிட்டுள்ளார்.
பொட்டென்டில்லா சிம்ப்ளெக்ஸ் என்ற தாவரம் பொது சிங்கிஃபாயில் அல்லது பழங்காட்டு ஐவிரல்கள் அல்லது பழங்காட்டு சிங்கிஃபாயில் என்றும் அழைக்கப்படுகிறது. இது கிழக்கு வட அமெரிக்காவில் ஒன்டாரியோ, கியூபெக் மற்றும் லாப்ரடாரிலிருந்து டெக்ஸாஸ், அலபாமா மற்றும் புளோரிடா வரை தாயகமாகக் கொண்ட ரோசேசி குடும்பத்தைச் சேர்ந்த பல்லாண்டுச் செடியாகும்.

இது தரையில் படரக்கூடிய தண்டுகளையும்(கணுக்களில் வேர்விடக்கூடிய), மஞ்சள் மலர்களையும் உடைய தாவரமாகும். இதன் இலைகள் சிறகு போன்று, ஐந்து பிரிவுகளாகப் பிரிந்திருக்கும். இவை ஓடும் தண்டுகளிலிருந்து தோன்றும். ஐந்து மஞ்சள் இதழ்களை ( சுமார் 4 - 10 மி.மீ. நீளம்) உடைய முழுமையான மலர்கள், மார்ச் முதல் சூன் வரை பூக்கும் தன்மையுடையன. இது வனப்பகுதிகள் வயல்கள் மற்றும் மனித நடமாட்டமுடைய பகுதிகளிலும் பொதுவாகக் காணப்படுகிறது.

கொத்தனார், தச்சர் தேனீ, ஹாலிக்டிட் தேனீக்கள், தேனீ, குயில் தேனீக்கள், சிர்பிஃட் ஈக்கள், டாக்னிட் ஈக்கள் மற்றும் பிற பூச்சிகள் மகரந்தச் சேர்க்கைக்கு உதவுகின்றன. குளவிகளும் வண்ணத்துப்பூச்சிகளும் மிகக் குறைந்த அளவிலேயே மகரந்தச் சேர்க்கைக்கு உதவுகின்றன. முயல்களும் கொறிணி வகை விலங்குகளும் இதன் இலைகளை உட்கொள்ளும். இளந்தளிர்களும், இலைகளும் பச்சைக்காய்கறிக் கலவையாக (சமைக்காமல்) உண்ணப்படுகின்றன. இது அலங்காரச் செடியாகவும் வளர்க்கப்படுகிறது.

மேற்கோள்கள்
-----------

1. Weakley, Alan S. (May 2015). Flora of the Southern and Mid-Atlantic States. Chapel Hill, NC, USA: The University of North Carolina Herbarium. p. 585-587.
2. "Plants Profile for Potentilla simplex (common cinquefoil)". USDA Natural Resources Conservation Service. Retrieved 28 Mar 2016.
3. "Common Cinquefoil (Potentilla simplex)". Lady Bird Johnson Wildflower Center. Retrieved 28 Mar 2016.
4. "Potentilla simplex (common cinquefoil)". John Hilty. Retrieved 28 Mar 2016.
5. "Cinquefoil Herb Use". Alternative Nature Herbals. Retrieved 28 Mar 2016.
ஹவாய் தீவில் காணப்படும் ஒரு புதர்க்காடு.
**புதர்க்காடுகள், புதர்வெளிகள், பற்றைகள்** (English: Shrubland) என்பவை புதர்ச் செடிகள் நிறைந்த காட்டுப் பகுதிகளைக் குறிக்கும். இக் காடுகளில் புற்கள், செடிகள், வேர்த் தண்டுச் செடிகள் நிறைந்தும் காணப்படும். இவ் வகைக் காடுகள் இயற்கையாக தோன்றக் கூடியவை. சில சமயம் மனித நடமாட்டங்களின் விளைவுகளாலும் இவ் வகைக் காடுகள் உருவாகக் கூடும். தொடர்ச்சியாக புதர்கள் மண்டிக் கிடக்கும் காட்டுப் பகுதிகளாக இவை காணப்படுவது உண்டு. சில சமயங்கள் காட்டுத் தீ போன்றவைகளால் பெருங்காடுகள் அழிந்து புதர்க்காடுகளாக உருமாறிவிடுவதும் உண்டு. புதர்க்காட்டுப் பகுதிகளில் மனிதக் குடியிருப்புக்களை உருவாக்குவது ஆபத்தானது. ஏனெனில் காட்டுத் தீ பரவும் அபாயம் அங்கு எப்போதும் உண்டு.

வகைகள்
------

புதர்க்காடுகளில் வளரக்கூடிய தாவரங்களின் உயிர்த்தன்மையைப் பொறுத்து, அவை பல வகைகளாக பிரிக்கப்படுகின்றன. உலக வனவிலங்கு நிதியம் புதர்க்காடுகளை கீழ்கண்ட வகைகளில் பிரிக்கின்றது.

**பாலைவனப் புதர்க்காடுகள்**

பாலைவனச் செடிகள் அதிகம் காணப்பட்டால், மணற்பாங்கான நிலப்பரப்பையும், வறட்சியான சூழலையும் கொண்டிருந்தால் அவற்றை பாலைவனப் புதர்க்காடுகள் என அழைப்பர். இவ் வகைப் புதர்க்காடுகளில் கள்ளிச் செடிகள், முள் செடிகள் அதிகம் காணப்படும்.

**மத்தியதரை புதர்க்காடுகள்**

மத்தியதரைக் காடுகள், மரக்காடுகள் போன்றவைகளில் இவ் வகைப் புதர்க்காடுகள் காணப்படுகின்றன. உலகின் ஐந்து மத்தியதரை வகை காலநிலைப் பகுதிகளிலும் இவ் வகைப் புதர்க்காடுகள் அமைந்துள்ளன. பெரும்பாலும் கடற்கரைச் சார்ந்த உப்பளப் பகுதிகளில் இவை அதிகம் காணப்படுகின்றன.

**நாட்டுப்புற புதர்க்காடுகள்**

வண்டல் பகுதிகளில் இவ்வகைப் புதர்க்காடுகள் அதிகம் காணக்கிடைக்கின்றன. போர்த்துக்கல் நாட்டின் மத்தாஸ் பகுதியில் இவ்வகைப் புதர்க்காடுகளைக் காணலாம். புளோரிடா புதர்வெளிகளும் இவ் வகையினிலேயே அடங்கும்.

**குட்டைப் புதர்க்காடுகள்**

குட்டைப் புதர்ச்செடிகள், படரும் கொடிப் புதர்ச் செடிகள் அதிகம் தென்படும் பகுதிகளை குட்டைப் புதர்க்காடுகள் என்பர். மத்தியதரை வகை காலநிலைப் பகுதிகளில் இவை அதிகம் காணப்படுகின்றன.

குறிப்புகள்
-----------

1. ↑  சென்னகோத்தபள்ளியின் புதர்க்காடு
2. ↑  Merriam-Webster's Collegiate Dictionary, 11th Edition (2003).
3. ↑  "Deserts and Xeric Shrubland Ecoregions". 2017-09-30 அன்று மூலம் பரணிடப்பட்டது. 2015-08-28 அன்று பார்க்கப்பட்டது.
**ரிசாட்-1** (Radar Imaging Satellite 1 or RISAT-1)என்பது இந்தியாவிலேயே தயாரிக்கப்பட்ட, மிக அதிக எடை கொண்ட செயற்கைக்கோள் ஆகும். இதன் எடை 1858 கிலோகிராம் ஆகும். 2012, ஏப்ரல் 26 ஆம் நாள் இந்திய விண்வெளி ஆய்வு மையம் தயாரித்த இந்த செயற்கைக்கோள் பி.எஸ்.எல்.வி.-சி19 ஏவுகணை மூலம் ஸ்ரீஹரிகோட்டா ஏவுதளத்திலிருந்து வெற்றிகரமாக விண்ணில் செலுத்தப்பட்டது. அனைத்துப் பருவநிலைகளிலும் புவியைத் துல்லியமாகப் படம்பிடிக்கும் இக்கோள் செலுத்தப்பட்ட 18 நிமிடங்களில் புவியிலிருந்து 480 கி. மீ உயரத்தில் நிலைநிறுத்தப்பட்டது. இது பி.எஸ்.எல்.வி.ஏவுகணை ( Polar Satellite Launch Vehicle) செலுத்திய 20 ஆவது வெற்றிகரமான செயற்கைக்கோளாகும்.

பயன்கள்
-------

இக்கோளின் மூலம் அனைத்து பருவ நிலைகளிலும், இரவு, பகல் அனைத்து நேரங்களிலும் புவியைக் கண்காணிக்க இயலும். இக்கோளில் உள்ள நுண்ணலை தொழில்நுட்பத்தால் மேகங்களை ஊடுருவவும், இரவில் படம் பிடிக்கவும் முடியும். இக்கோள் அனுப்பவிருக்கும் படங்களின் மூலம் இந்தியாவில் கோதுமை, அரிசி உற்பத்தி எந்த அளவிற்கு இருக்கும் என்பதைக் கணிக்க முடியும். பேரிடர் பாதிப்புகளையும், மழை, வெள்ளப் பாதிப்புகளையும் கண்டறிந்து நிவாரணப் பணிகளை விரைந்து மேற்கொள்ள முடியும். மண் பரிசோதனை, கனிமவளங்கள் போன்றவற்றை ஆராயலாம். பவளப்பாறைகளைக் கண்டறிய இக்கோள் உதவும்.

இவற்றையும் பார்க்க
------------------

* ரிசாட்-1எ
* ந‌. வளர்மதி

மேற்கோள்கள்
-----------

1. 1 2  "RISAT-1 satellite launch a "grand success": ISRO". The Hindu. 2012-04-26. .
2. ↑  "RISAT-1's radar can see through clouds and work in darkness". The Hindu. 2012-04-25. .
3. ↑  RISAT-1 satellite launch a "grand success": ISRO". The Hindu. 2012-04-26.
4. ↑  "RISAT-1's radar can see through clouds and work in darkness". The Hindu. 2012-04-25.
5. ↑  he Hindu. .
சதுரங்கப் பலகையின் தோற்றம்

**சதுரங்கப்பலகை** (Chessboard) என்பது நீளப்பாங்காகவும், கிடைப்பாங்காகவும் சதுரங்களைக் கொண்டிருக்கும், சதுரங்கம் விளையாடப் பயன்படும் பலகை ஆகும். இப்பலகை அறுபத்து நான்கு சதுரங்களைக் கொண்டதாகும் (கிடையாக எட்டு, நிலைக்குத்தாக எட்டு). இச்சதுரங்கள் இரண்டு வெவ்வேறு நிறங்களில் (மென்மையான மற்றும் கடுமையான) காணப்படும். பொதுவாக கருப்பு மற்றும் வெள்ளை எனும் நிறங்களின் பெயர்கள் பயன்படுத்தப்படுகின்றன. விளையாடும்போது இந்தப் பலகை விளையாடுபவர்களின் வலது கை மூலையில் வெள்ளைச் சதுரம் வரும் வகையில் வைக்கப்படுவது சதுரங்க விதிமுறைகளில் ஒன்றாகும். சதுரங்க பலகையின் அளவு அதில் பயன்படுத்தும் காய்களின் அளவிற்கேற்ப மாறுபடும்.

சதுரங்கப் பலகை
வெள்ளை நிறக் காய்களுடன் விளையாடுபவரின் பக்கத்திலிருந்து பார்க்கும் போது பலகையின் செங்குத்து வரிசைகள் **a** இலிருந்து **h** வரை பெயரிடப்பட்டிருக்கும். அதேபோல் கிடை வரிசைகள் **1** இலிருந்து **8** வரை பெயரிடப்பட்டிருக்கும்.

வெளியிணைப்புக்கள்
-----------------

விக்கிமீடியா பொதுவகத்தில்,  
 ***சதுரங்கப் பலகைகள்***   
என்பதின் ஊடகங்கள் உள்ளன. 

* FIDE விதிகள் பன்னாட்டு சதுரங்கக் கூட்டமைப்பு விதிகள்
* Weisstein, Eric W. "சதுரங்கப்பலகை", *MathWorld*.

மேற்கோள்கள்
-----------

* Just, Tim; Burg, Daniel S. (2003), *U.S. Chess Federation's Official Rules of Chess* (5th ed.), McKay, ISBN 0-8129-3559-4

படக்காட்சியகம்
--------------

DGT மின்னணு சதுரங்கப் பலகை கடிகாரம் மற்றும் கணிப்பொறியுடன்மேசையின் மீது வண்ணம் தீட்டப்பட்ட அல்லது உட்குழியாகச் செதுக்கப்பட்ட சதுரங்கப் பல்கை .கண்ணாடியால் உருவாக்கப்பட்ட அலங்கார சதுரங்கப் பலகைசுவீடன் நாட்டுப் போட்டிகளுக்கான தரப்படுத்தப்பட்ட சதுரங்கப் பலகைபச்சை மற்றும் வெள்ளை நிறத்திலான சதுரங்கச் சுருள்பச்சை மற்றும் பொலிவான வெள்ளை நிறத்திலான சதுரங்கச் சுருள் பலகைபூங்காவில் ஒரு சதுரங்கப் பலகை
**இக்கால உலகிற்குத் திருக்குறள்** என்னும் திருக்குறள் ஆய்வு நூல் மூன்று தொகுதிகளாக அமைந்து சென்னை, உலகத் தமிழாராய்ச்சி நிறுவனத்தால் 2004ஆம் ஆண்டு வெளியிடப்பட்டது. மூன்று தொகுதிகளுக்கும் தொகுப்பாசிரியர் தி. சே. சுப்பராமன், சேயோன் ஆகியோரும், பதிப்பாசிரியர் சா. கிருட்டின மூர்த்தியும் ஆவர்.

மூன்று நிறுவனங்கள் பங்கேற்பு
----------------------------

மூன்று தொகுதிகள் கொண்ட இந்நூலின் தொகுப்பாசிரியர்கள் தி.சே. சுப்பராமன், சேயோன் ஆகியோர் முறையே அண்ணாமலைப் பல்கலைக்கழகம் மற்றும் மயிலைத் திருவள்ளுவர் தமிழ்ச் சங்கம் என்னும் நிறுவனங்களையும், பதிப்பாசிரியர் சா. கிருட்டின மூர்த்தி உலகத் தமிழாராய்ச்சி நிறுவனத்தையும் சார்ந்தவர்கள். இம்மூன்று நிறுவனங்களும் சேர்ந்து நிகழ்த்திய திருக்குறள் கருத்தரங்கத்திற்கு வழங்கப்பட்ட ஆய்வுக் கட்டுரைகளின் தொகுப்புகளே இந்த மூன்று நூல் தொகுதிகள் ஆகும்.

முதல் தொகுதி உள்ளடக்கம்
-----------------------

இக்கால உலகிற்குத் திருக்குறள் என்னும் நூலின் முதல் தொகுதியில் 39 கட்டுரைகள் கீழ்வரும் பொதுத்தலைப்புகளின் கீழ் அமைக்கப்பட்டுள்ளன:

அறிவியல்  

பொறியியல், தொழில் நுட்பம்  

மருத்துவம்  

மேலாண்மை

இரண்டாம் தொகுதி உள்ளடக்கம்
--------------------------

இரண்டாம் தொகுதியில் 43 கட்டுரைகள் கீழ்வரும் தலைப்புகளின் கீழ் வருகின்றன:

பொருளாதாரம்  

அரசியல்  

மதநல்லிணக்கம்  

இல்லறம்  

சமுதாய நோக்கு

மூன்றாம் தொகுதி உள்ளடக்கம்
--------------------------

மூன்றாம் தொகுதியில் 51 கட்டுரைகள் கீழ்வரும் வகையில் தரப்படுகின்றன:

சமுதாய நோக்கு  

பிறமொழி இலக்கிய ஒப்புமைகள்  

பொது
மூன்று தொகுதிகளிலும் பெரும்பான்மையான கட்டுரைகள் தமிழிலும் சில கட்டுரைகள் ஆங்கிலத்திலும் உள்ளன. திருக்குறளில் மொத்தம் 133 அதிகாரங்கள் இருப்பதுபோல, இம்மூன்று தொகுதி நூலிலும் 133 கட்டுரைகள் உள்ளன என்பது குறிப்பிடத்தக்கது.

குறிப்பு
--------

1. ↑  சா. கிருட்டின மூர்த்தி (பதிப்பாசிரியர்), *இக்கால உலகிற்குத் திருக்குறள்*, உலகத் தமிழாராய்ச்சி நிறுவனம், சென்னை, 2004, 3 தொகுதிகள், பக்கங்கள்: 274, 288, 322.

| * பா
* உ
* தொ
திருக்குறள் |
| --- |
|  | அமைப்பு முறை | 
* திருக்குறள் வைப்புமுறை
* திருக்குறளின் முறை மாறிய உரைகள்

 |
| வரலாறு | 
* திருவள்ளுவர்
* வள்ளுவன்
* வாசுகி
* ஏலேலசிங்கன்

 |
| பகுதிகள் | 
* பகுப்புக்கள்
* பாயிரம்

 |
| பாவகை | 
* குறள் வெண்பா
* குறள்வெண் செந்துறை
* குறள் தாழிசை
* குறள் யாப்பு நூல்கள்
* குறளடி
* திருவள்ளுவ மாலை
* திருவள்ளுவர் ஞானம்

 |
| உரைகளும்விளக்கங்களும் | 
* பழைய உரைகள்
* நுண்பொருள்மாலை
* உரைப்பாடல் நூல்கள்
* உரை அச்சேற்றப் பட்டியல்
* மணக்குடவர் உரை
* காலிங்கர் உரை
* பரிதியார் உரை
* பரிப்பெருமாள் உரை
* பரிமேலழகர் உரை
* சுகாத்தியர் உரை

 |
| மொழிபெயர்ப்புகள் | 
* திருக்குறளின் மொழிபெயர்ப்புகள்

 |
| கலை | 
* குறள் பீடம் விருது
* திருவள்ளுவர் சிலை
* திருவள்ளுவர் விருது
* திருவள்ளுவர் (திரைப்படம்)
* திருவள்ளுவர் (இதழ்)
* திருக்குறள் கலைக்காட்சி - திருக்குறள் நெறிபரப்பு நிறுவனம்

 |
| நினைவகங்கள் | 
* திருவள்ளுவர் சிலை, கன்னியாகுமரி
* திருவள்ளுவர் பல்கலைக்கழகம்
* திருவள்ளுவர் இரட்டைப் பாலம்
* வள்ளுவர் கோட்டம்
* மயிலாப்பூர் திருவள்ளுவர் கோயில்

 |
| ஆய்வுகள் | 
* திருக்குறள் முனுசாமி
* திருக்குறள் ஆய்வு நூல்கள்
* குறள் திறன் இணையதளம்

 |
| பெருமை | 
* திருவள்ளுவமாலை
* திருக்குறளுக்குப் புகழாரம்
* திருவள்ளுவர் வழிபாடு

 |
| 
* **சங்க இலக்கியங்கள்**
* விக்கிமூலத்தில்

 |
டைதயோனைட்டு எதிர்மின் அயனியின் வழக்கத்திற்கு மாறான கட்டமைப்பு. இதில் கந்தகம்-கந்தகம் பிணைப்பு குறிப்பிடத்தக்க அளவில் நீண்டுள்ளது
 டைதயோனைட்டு எதிர்மின் அயனியின் பந்து மற்றும் குச்சி மாதிரி
**டைதயோனைட்டு எதிர்மின் அயனி** *(Dithionite anion)* என்பது [S2O4]2− என்ற மூலக்கூற்று வாய்ப்பாடு கொண்ட ஓர் ஆக்சோ எதிர்மின் அயனியாகும். கந்தகத்தின் ஆக்சோ எதிர்மின் அயனியான இது டைதயோனசு அமிலத்திலிருந்து (H2S2O4) தருவிக்கப்படுகிறது.

வேதியியல்
---------

டைதயோனசு அமிலத்தை தூய்மையான அமிலமாகவோ அல்லது கரைசலிலோ கண்டறிய முடிவதில்லை. அமில நீராற்பகுப்பு, கார நீராற்பகுப்பு இரண்டிலும் டைதயோனைட்டு அயனி பங்கேற்று முறையே தயோசல்பேட்டு மற்றும் பைசல்பைட்டாகவும், சல்பைட்டு மற்றும் சல்பைடு ஆகவும் பிரிகின்றன.

2 S2O2−  
4 + H2O → S2O2−  
3 + 2 HSO−  
3
3 Na2S2O4 + 6 NaOH → 5 Na2SO3 + Na2S + 3 H2O

பயன்கள்
-------

சோடியம் டைதயோனைட்டு என்ற டைதயோனசு அமிலத்தின் சோடியம் உப்பு வேதித் தொழிர்சாலைகளில் ஓர் ஒடுக்கும் முகவராக பரவலாகப் பயன்படுத்தப்படுகிறது.

இரும்பு(III) ஆக்சி-ஐதராக்சைடை கரையக்கூடிய இரும்பு(II) சேர்மங்களாக ஒடுக்க சிட்ரிக் அமிலம் போன்ற ஒருங்கிணைப்பு முகவர்களுடன் டைதயோனைட்டு இணையாகச் சேர்க்கப்பட்டு பயன்படுத்தப்படுகிறது. மேலும் மண் ஆய்வுகளில் படிகமல்லாத இரும்பு(III) கனிமங்களை நீக்கவும் இது பயன்படுகிறது.

டைதயோனைட்டின் சிதைவால் கந்தகத்தின் ஒடுக்கப்பட்ட இனங்கள் உற்பத்தியாகின்றன. இவை எஃகு துருப்பிடித்தலில் தீவிரமாகச் செயல்படுகின்றன. தயோசல்பேட்டு (S2O2−3) குழியிட்டு அரித்தலைத் தூண்டுகிறது என்பது அறியப்பட்டதேயாகும். இதே போல கரைந்துள்ள சல்பைடுகள் (Na2S) பிளவுபடுத்தி அரிப்பை உண்டாக்குதலுக்கு காரணமாகிறது.

மேற்கோள்கள்
-----------

1. ↑  International Union of Pure and Applied Chemistry (2005). Nomenclature of Inorganic Chemistry (IUPAC Recommendations 2005). Cambridge (UK): RSC–IUPAC. ISBN 0-85404-438-8. p. 130. Electronic version.
**எடக்கல் தமிழ் பிராமிக் கல்வெட்டுகள்** என்பன கேரள மாநிலத்தின் வயநாடு மாவட்டம், கல்பற்றாவிற்கு 25 கிமீ தொலைவில் உள்ள எடக்கல் குகைகளில் கண்டுபிடிக்கபட்ட நான்கு தமிழ் பிராமிக் கல்வெட்டுக்களைக் குறிக்கும். ஆங்கிலேயர் ஆட்சியின் கீழ் மலபார் மாவட்டத்தின் காவல் துறை அதிகாரியாக இருந்த போசெட் (Fawcett) என்பவர் 1894 ஆம் ஆண்டில் இதைக் கண்டு பிடித்தார். அவர் இவற்றைக் கவனமாக வரைபடமாக வரைந்துகொண்டதுடன் ஒளிப்படங்களையும் எடுத்து இந்திய தொல்லியல் துறையில் கல்வெட்டியலாளராக இருந்த ஹல்ச் (Hultzsch) என்பவரிடம் கையளித்தார். ஹல்ச் இதனைப் படியெடுத்து வெளியிட்டார். 1901 ஆம் ஆண்டில் போசெட்டும் இது குறித்துக் கட்டுரை ஒன்றை எழுதி வெளியிட்டார். ஹல்ச் இக் கல்வெட்டை வாசிக்க முயன்றாராயினும் அது வெற்றியளிக்கவில்லை. பின்னர் சுமார் 100 ஆண்டுகள் இது கவனிக்கப்படாமல் இருந்தது. 

1995 ஆம் ஆண்டிலும், 1996 ஆம் ஆண்டிலும் ஐராவதம் மகாதேவன், அப்பகுதிக்குச் செல்லும் உல்லாசப் பயணிகளின் கிறுக்கல்களால் பழுதுபட்டுப் போயிருந்த அக் கல்வெட்டைப் பார்வையிட்டதுடன் அதை வாசித்து வெளிப்படுத்தினார். இவற்றில் ஒன்றில் "சேர" என்னும் சொல் காணப்படுகிறது. "சேர"என்ற சொல்லுக்கான மிகப்பழைய கல்வெட்டுச் சான்று இது என்பதால் இக்கல்வெட்டு முக்கியத்துவம் பெறுகிறது.

இக்கல்வெட்டுக்கள் கி.பி மூன்றாம் நூற்றாண்டைச் சேர்ந்தவை.

இவற்றையும் பார்க்கவும்
----------------------

* எடக்கல் குகைகள்
* எடக்கல் தமிழ் பிராமிக் கல்வெட்டு (2012 கண்டுபிடிப்பு)
* மாங்குளம் கல்வெட்டு
* புகழூர்க் கல்வெட்டு
* ஜம்பைக் கல்வெட்டு

மேற்கோள்கள்
-----------

1. ↑  T. S. Subramanian, Edakal cave yields one more Tamil-Brahmi inscription, The Hindu, February 9, 2012
2. ↑  T. S. Subramanian, Edakal cave yields one more Tamil-Brahmi inscription, The Hindu, February 9, 2012

வெளி இணைப்புகள்
---------------

* எடக்கல் கல்வெட்டு எழுத்துகள்
* Sign akin to Indus Valley’s found in Kerala
ஹிக்கின்பாதம்ஸ், சென்னை கிளை
**இக்கின்பாதம்ஸ்**, **சென்னை**யிலுள்ள ஒரு புத்தக நிலையம்; இந்தியாவிலேயே மிகப்பழமையான புத்தக நிலையம் இது. இதன் கிளைக் கடைகள் தமிழகம்,ஆந்திரப்பிரதேசம்,கர்நாடகா மற்றும் கேரளாவில் 22 இடங்களில் உள்ளன.

வரலாறு
------

**ஏபெல் யோசுவா இக்கின்பாதம்சு** என்ற ஆங்கிலேய நூலகரால் 1844 இல் நிறுவப்பட்டது இக்கின்பாதம்ஸ். 1860 -களில் தற்போதுள்ள பெரிய கட்டடத்திற்கு விற்பனையை மாற்றினார் ஏபெல் யோசுவா. 1891 இல் அவரது மறைவுக்குப் பிறகு அவரது மகன் சி.எச். இக்கின்பாதம்சு இந்நிறுவனத்தை நடத்தி வந்தார். 1921 -ஆம் ஆண்டு அசோசியேட்டட் பப்ளிசர்சின் *ஜான் ஓக்‌ஷாட் ராபின்சன்* என்பவரால் வாங்கப்பட்டு பின்னர் அமால்கமேசன்சு குழுமத்தால் அசோசியேட்டட் பப்ளிசர்சு 1945 இல் வாங்கப்பட்டதிலிருந்து இன்று வரை அக்குழுமத்திடமே இருந்து வருகிறது. 1929 -இலேயே 400 ஆட்கள் வேலை செய்து வந்துள்ளனர் இந்நிலையத்தில்.

1990கள் வரை இந்தியாவின் மிகப்பெரிய புத்தகக்கடையாக விளங்கியது. அண்ணா சாலையில் உள்ள இதன் முதன்மைக் கட்டிடத்தை விலைக்கு வாங்கி அங்கு பெரும் பல்மாடி வணிக வளாகம் அமைக்க முயன்ற முயற்சி தோல்வியுற்றது. 1989ஆம் ஆண்டு மேற்கொண்ட இந்தக் கட்டிடத்தின் பராமரிப்பு முகப்புத்தோற்றத்தின் முந்தைய வனப்பை மீட்டது.

மேற்கோள்கள்
-----------

1. ↑  The Tribune - Spectrum - 2nd para
2. 1 2  Khan, A. D. L. (October 23, 2005). "Much more than a bookstore". *The Tribune:Spectrum*.. பார்த்த நாள்: 2008-10-20.
3. 1 2 3  Muthiah, S. (August 13, 2003). "Printer's ink on Mount Road". *The Hindu:Metro Plus*. Archived from the original on 2008-12-05.. பார்த்த நாள்: 2008-10-20.
4. 1 2 3  Pradhan, Swapna (2007). *Retailing Management: Text and Cases*. Tata McGraw-Hill. பக். 39. ISBN 0070620202, ISBN 9780070620209.
5. ↑  Madras Rediscovered, Pg 81
6. 1 2  "Printers' ink on Mount Road - The Hindu - Wednesday, Aug 13, 2003". பிப்ரவரி 21, 2010 அன்று மூலம் பரணிடப்பட்டது. பிப்ரவரி 14, 2010 அன்று பார்க்கப்பட்டது. Unknown parameter `|=` ignored (உதவி)
7. ↑  Madras Rediscovered, Pg 52
சாக்லேட் டைனி டெடி மாச்சில்
**டைனி டெடி** (*Tiny Teddy*) என்பது 1991ஆம் ஆண்டு முதல் ஆஸ்திரேலியாவில் ஆர்னோட்ஸ் தயாரிக்கும் இனிப்பு மாச்சில்லுகளின் வணிக தயாரிப்பு ஆகும்.

மாச்சில் வடிவமைப்பாளர் இராபர்ட் தீவாரின் மகன் இசுகாட் தீவார், சாதாரண "டெடி பியர் பிஸ்கட்" ஐ உண்பதற்கேற்ப சிறிய அளவிலான அழகான "டைனி டெடி" ஆகத் தயாரித்து பெருமை சேர்த்துள்ளார்.[]

ஒவ்வொரு மாச்சில்லும் டெடி கரடிக்குட்டி வடிவில் சிறிய அளவிலானது. பல்வேறு முகபாவனை வடிவங்கள் இனிய, தூக்க, எரிச்சலான, துடுக்கு, வேடிக்கை மற்றும் பசி என்ற பெயர்களில் தயாரிக்கப்பட்டன. இவை வட அமெரிக்க டெடி கிரஹாம்சைப் போல இருக்கின்றன. 

சிறிய டெடி மாச்சில்கள் ஏழு சுவைகளில் கிடைக்கிறது:

* சாக்லேட் சிப்
* சாக்லேட்
* தேன்
* பகுதி சாக்லேட்
* கேரமல்
* குக்கீகள் மற்றும் கிரீம்
* 100 மற்றும் 1000 (2010 இல் வெளியிடப்பட்டது)

மூன்று "டைனி டெடி கிரீம்ஸ்" வகைகளும், இரண்டு பெரிய சிறிய டெடிகளும் கிரீம் நிரப்புதலுடன் சேர்ந்து, இரட்டை சாக்லேட், வெனிலா மற்றும் ஸ்ட்ராபெரி சுவைகளில் தயாரிக்கப்படுகின்றன. "டைனி டெடி டிப்பர்ஸ்", ஒரு சில சிறிய டெடிகளின் மதிய உணவுப் பகுதி மற்றும் வெள்ளை சாக்லேட், ஸ்ட்ராபெரி அல்லது சாக்லேட்-ஹேசல்நட் ஆகியவை சிறிது காலத்திற்குப்பின் நிறுத்தப்பட்டது.

2006ஆம் ஆண்டில், 'அர்னோட்டின் டைனி டெடி அட்வென்ச்சர் ஸ்டோரீஸ்' என வெளியிடப்பட்ட இளம் வயதுக் குழந்தைகளை இலக்காகக் கொண்ட நான்கு கதை புத்தகங்களை வெளியிட அர்னாட் அனுமதியளித்தார். 

இந்தோனேசியாவில், டைனி டெடி **நியாம்-நியாம் டெடி** அல்லது **குட் டைம் டெடி** என விற்கப்படுகிறது.[]

மேலும் காண்க
------------

* வணக்கம் பாண்டா
* கோலாவின் மார்ச்
* டெடி கிரஹாம்ஸ்

மேற்கோள்கள்
-----------

1. ↑  
"Tiny Teddy types". Arnott's Biscuits Limited. 2005. 2010-07-12 அன்று பார்க்கப்பட்டது.
2. ↑  "Banana Blue - Product List". 2009-10-15 அன்று மூலம் பரணிடப்பட்டது. 2010-07-23 அன்று பார்க்கப்பட்டது.
3. ↑  
Daniel85 (2006-07-23). "Tiny Teddy on Safari". Worldpress (Blog). 2008-08-16 அன்று பார்க்கப்பட்டது.
4. ↑  
"Arnott's Tiny Teddy Adventure Stories". Brandname Properties. 2008-08-16 அன்று பார்க்கப்பட்டது.
களக்குடி முனியப்பசாமி ஆலயம் என்பது இராமநாதபுரம் மாவட்டம் கீழக்கரை வட்டத்திற்கு உட்பட்ட திரு உத்திரகோசமங்கைக்கு அருகில் உள்ள களக்குடி கிராமத்தில் அமைந்துள்ள காவல் தெய்வம் ஆகும்.

வரலாறு
------

இக்கோவிலில் இரவில் மட்டுமே தெய்வ வழிபாடு என்ற ஒரு கொள்கையை பின்பற்றி வருகிறார்கள். இந்த முனியப்பா சாமியை வழிபடுபவர்கள் மாட்டுக்கறி தின்பது கூடாது என்றும் மீறி மாட்டு கரி திண்டு வழிபட்டால் வம்சமே இல்லாமல் போய்விடும் என்றும் ஒரு நம்பிக்கையை கடைப்பிடித்து வருகிறார்கள், அது மற்றும் இன்றி இக்கோவிலில் மாட்டு தோளால் செய்யப்பட்ட மேளங்களும் பயன்படுத்தபட மாட்டாது.

இந்த கிராமத்தை சார்ந்தவர்கள் காலம் காலமாக தாங்கள் விவசாய தொழிலை செய்து வரும் பாண்டியர் வாரிசு என்றும் நாங்கள் உழவுக்கு காளை மாடுகளை பயன்படுத்தி வருவதால் அதை தெய்வமாகவும் வழிபடுகிறோம் ஆதலால் நாங்கள் சாபிடுவதில்லை என்றும் மீறி சாப்பிட்டால் முனியப்பன் எங்களை தண்டித்து விடுவார் என்றும் கூறிகின்றனர்.

வழிபாடு முறை
------------

இக்கோவில் சரியாக ஆவணி மாதம், முதல் வெள்ளிக்கிழமை அன்று 5மணி அளவில் ஆரம்பிக்கப்படும், இக்கோவிலில் சாமியாக ஆடுபவர் சரியாக ஒருமாத காலம் விரதம் இருந்து சுத்தபத்தமாக இருக்கவேண்டும். இக்கோவிலின் திருவிழா அன்று, 5 மணியளவில்  விரதம் இருந்த, அந்த நபருக்கு பம்பை உடுக்கை முழங்க  அருள் ஏற்றப்படும், சாமி அருள் ஏற்றிய பிறகு சரியாக ஒரு மணி நேரம் ஆணி பொருத்திய காலணியை அணிந்துகொண்டு மக்களுக்கு குறி செல்லவேண்டும், மக்களுக்கு தங்களின் குறிகளை சொல்லிய பிறகு விளைச்சல் நிலங்களை சுற்றி முனியப்பன் வளம் வருவார் ஒவ்வொரு வயல்களிலும் எலுமிச்சை கனிகளை வீசி விட்டு இறுதியாக ஆலயத்தை வந்தடைவார். முனியப்பன் வேட்டை ஆடி வருவதற்குள் பொங்கல் இட்டு சிலைக்கு பூஜைகளை செய்து மக்கள் அனைவரும் முனியப்பன் வருகையை எதிர்பார்த்து இருப்பார்கள். முனியப்பன் வந்தவுடன் குலவை இட்டு மீண்டும் பம்பை உடுக்கை முழங்க முனியப்பனை உற்சாகபடுத்தி  பேய் பிடித்தவர்களுக்கு பேய் ஓட்டபடும் அது மற்றும் இன்றி பில்லி சூனியம் போன்ற வற்றையும் நீக்கப்படும். அதன் பிறகு முனியப்பன் தனது ஓங்கிய அருவளால் 7 ஆடுகளையும் ஒரே வெட்டில் வெட்டி முனியப்பன் அந்த இரத்தத்தை பருகுவார். இதன் பிறகு பக்தர்கள் அனைவருக்கும் பஞ்சாமிர்தம் வழங்கி தேங்காய் பலம் உடைத்தும் முனியப்பன் அருள் புரிவார். மறுநாள் காலையில், வீடு வாரியாக ஒருவீடிற்கு தாலா ஒருகிலோ ஆட்டு கரி வழங்கி பொங்கல் கடலை பொறி தேங்காய் பலம் வழங்கப்படும்.
**மதுசூதன் நாயர் ஜெயச்சந்திரன்** ( Madhusoodanan Nair Jayachandran) **எம். ஜெயச்சந்திரன்** என்று அழைக்கப்படும் இவர் இந்தியத் திரைப்படத்துறையில் ஒரு இசையமைப்பாளராகவும், பாடகராகவும், இசைக்கலைஞராகவும் இருக்கிறார். சிறந்த இசை இயக்குனருக்கான கேரள மாநில திரைப்பட விருதை ஏழு முறை பதிவு செய்துள்ளார். 2005 ஆம் ஆண்டில், சிறந்த ஆண் பாடகருக்கான மாநில விருதையும் வென்றார். 2015 ஆம் ஆண்டில், *என்னு நிண்டே மொய்தீன்* படத்திற்காக சிறந்த இசை இயக்கத்திற்கான தேசிய திரைப்பட விருதை வென்றார். இவர் நூற்றுக்கும் மேற்பட்ட படங்களுக்கு இசை அமைத்துள்ளார்.

சுயசரிதை
--------

ஜெயச்சந்திரன் சூன் 14, 1971 அன்று திருவனந்தபுரத்தில் பிறந்தார். இவர் தனது 5 வயதில் ஆற்றிங்கல் அரிகர ஐயரின் கீழ் கருநாடக இசையை கற்கத் தொடங்கினார். பின்னர் பெரும்பாவூர் ஜி. இரவீந்திரநாத்தின் கீழ் பயின்றார்.  அதன்பிறகு, இவர் 18 ஆண்டுகளாக நெய்யாற்றிங்கரை மோகனச்சந்திரனின் மாணவராக இருந்தார். 1987 முதல் 1990 வரை கேரள பல்கலைக்கழக இளைஞர் விழாவில் கர்நாடக குரல் போட்டியில் தொடர்ச்சியாக நான்கு முறை வென்றார். திருவனந்தபுரம் பொறியியல் கல்லூரியில் மின் பொறியியல் பட்டப்படிப்பை முடித்தார்.

1992 ஆம் ஆண்டில் "*வசுதா*" என்ற திரைப்படத்தில் பின்னணி பாடகராக திரைத்துறையில் தனது வாழ்க்கையைத் தொடங்கினார். பின்னர் மலையாள இசை இயக்குனர் ஜி.தேவராஜனின் உதவியாளரானார்.  1995 இல், *சாந்தா* என்ற திரைப்படத்தின் மூலம் ஒரு சுயாதீன இசை இயக்குனரானார்.

"பச்ச பணம் தாதே" என்ற பாடலை பாடும் எம்.ஜெயச்சந்திரன்

சொந்த வாழ்க்கை
--------------

மறைந்த மதுசூதனன் நாயர் (இறப்பு 2014) மறைந்த விஜயா நாயர் (இறப்பு 2009) ஆகியோருக்கு பிறந்த இரு மகன்களில் ஜெயச்சந்திரன் இளையவர். 14 சூன் 1971 இல் பிறந்தார். இவருக்கு பிரகாஷ் சந்திரன் என்ற மூத்த சகோதரர் உள்ளார். இசையை ஒரு முழுநேர தொழிலாக எடுப்பதற்கு முன்பு இவர் ஏசியானெட்டில் பணியாற்றினார்.  இவர் நவம்பர் 12, 1995 அன்று பிரியா என்பவரை மணந்தார். இவருக்கு இரண்டு மகன்கள் உள்ளனர்.

குறிப்புகள்
-----------

1. ↑  "1".
2. ↑  "2".
3. ↑  "Scaling peaks of success". *The Hindu*. 2013-12-19 அன்று மூலம் பரணிடப்பட்டது. 2021-01-28 அன்று பார்க்கப்பட்டது.
4. 1 2  "Scaling peaks of success". *The Hindu*. 2013-12-19 அன்று மூலம் பரணிடப்பட்டது. 2021-01-28 அன்று பார்க்கப்பட்டது."Scaling peaks of success" பரணிடப்பட்டது 2013-12-19 at the வந்தவழி இயந்திரம். *The Hindu*.
5. ↑  "Seasoned culinary managers". *The Hindu*.

வெளி இணைப்புகள்
---------------

விக்கிமீடியா பொதுவகத்தில்,  
 ***M. Jayachandran***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் எம். ஜெயசந்திரன்
* Scaling peaks of success பரணிடப்பட்டது 2006-09-08 at the வந்தவழி இயந்திரம்
* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
| கலைஞர் | 
* MusicBrainz

 |
| மற்றவை | 
* Europeana

 |
**எஞ்சிய மதிப்பு** (Residual value) என்பது ஒரு செயல்பாட்டின் அங்கத்தினர்களில் ஒன்றாகும். இது ஒரு நல்ல எதிர்கால மதிப்பை நாணய அடிப்படையில் முழுமையான மதிப்பின் அடிப்படையில் விவரிக்கிறது மற்றும் உருப்படியை புதியதாக இருக்கும்போது சில சமயங்களில் தொடக்க விலையில் ஒரு சதவீதமாக சுருக்கப்பட்டுள்ளது.
உதாரணம்: ஒரு கார் இன்று $ 20,000 பட்டியலிடப்பட்ட விலையில் விற்கப்படுகிறது. 36 மாதங்கள் மற்றும் 50,000 மைல்களின் பயன்பாட்டிற்கு பிறகு அதன் மதிப்பு $ 10,000 அல்லது 50% என வரையறுக்கப்படுகிறது. வட்டி விதிக்கப்படும் வரவு செலவுத் தொகை, இதன் மதிப்பு $ 20,000 தற்போதைய மதிப்பில் $ 10,000 மதிப்புடையது.

எஞ்சிய மதிப்புகள், ஒப்பந்தங்கள் மூடிய ஒப்பந்தங்கள் அல்லது திறந்த ஒப்பந்தங்களின் அடிப்படையில் ஒப்பந்தம் செய்யப்படுகின்றன.

கணக்கீட்டில், எஞ்சிய மதிப்பு என்பது காப்புரிமை மதிப்புக்கான மற்றொரு பெயர், சொத்துக்களின் மீதமுள்ள மதிப்பு முழுமையாகக் குறைக்கப்படுகிறது..

மீதமுள்ள மதிப்பு அதன் மதிப்பை அடிப்படையாகக் கொண்டு அடிப்படை விலையில் இருந்து பெறப்படுகிறது, இது தேய்மானத்திற்கு பிறகு கணக்கிடப்படுகிறது.

எஞ்சிய மதிப்புகள் பல காரணிகளைப் பயன்படுத்தி கணக்கிடப்படுகின்றன, பொதுவாக ஒரு கால அளவிற்கான வாகன மதிப்பு மற்றும் மைலேஜ் தேவை என்பது கணக்கீட்டின் ஆரம்ப புள்ளியாகும், தொடர்ந்து காலநிலை, மாதாந்திர சரிசெய்தல், வாழ்க்கைச் சுழற்சி மற்றும் அகற்றல் செயல்திறன் ஆகியவை ஆகும். எஞ்சிய மதிப்புகள்  அமைக்கும் குத்தகை நிறுவனம், எஞ்சிய மதிப்பை இறுதி மதிப்பை அமைக்க கணக்கிடலில் சரிசெய்தல் காரணிகளை செருகுவதற்கான தங்கள் சொந்த வரலாற்று தகவலைப் பயன்படுத்தும்.

கணக்கியலில், அதன் பயனுள்ள வாழ்க்கை முடிவுக்கு வந்த பிறகு ஒரு சொத்துக்களை அகற்றும் போது ஒரு நிறுவனம் பெறும் மதிப்பீட்டு மதிப்பாக வரையறுக்கப்பட்ட மதிப்பை வரையறுக்க முடியும். இதைச் செய்யும் போது, சொத்துக்களை அகற்றுவதற்கான செலவுகள் குறைக்கப்பட வேண்டும்.

எஞ்சிய மதிப்பு கணக்கிட சூத்திரம் பின்வருமாறு அடுத்த எடுத்துக்காட்டாக காணலாம்:

ஒரு நிறுவனம் 20,000 யூரோக்களை வாங்கிய ஒரு இயந்திரத்தை சொந்தமாகக் கொண்டுள்ளது. இந்த இயந்திரம் ஐந்து ஆண்டுகளுக்கு ஒரு பயனுள்ள வாழ்வைக் கொண்டுள்ளது. நிறுவனம் இப்போது இயந்திரம் விற்கும் என்றால் அது கையகப்படுத்தல் விலை 10% மீட்க முடியும் என்று தெரிகிறது.

எனவே, எஞ்சிய மதிப்பு இருக்கும்:

எஞ்சிய மதிப்பு =10%\*(20000)=2000
**இளங்கலை** **வணிக நிர்வாகம்** (Bachelor of Business Administration) என்பது வணிக நிர்வாகத்தில் நான்கு ஆண்டுகள் முடிந்த பிறகு கல்லூரிகள் மற்றும் பல்கலைக்கழகங்களால் வழங்கப்படும் இளங்கலைப் பட்டமாகும். இதில் பொதுவாக வணிக நிர்வாகத்தின் அடிப்படைகள் அதாவது, வணிக பகுப்பாய்வு, வணிகத் தொடர்பு, கூடாண்மை ,நிதி, நிதிக் கணக்கியல், பருப்பொருளியல், மேலாண்மை, மேலாண்மைக் கணக்கியல், சந்தைப்படுத்தல், நுண்பொருளியல், வர்த்தக உத்தி, விநியோகச் சங்கிலி மேலாண்மை மற்றும் வணிக நிர்வாகத்தின் கல்வித் துறையுடன் தொடர்புடைய பிற முக்கிய கல்விப் பாடங்கள் போன்ற மேம்பட்ட படிப்புகள் அடங்கும்.

பாடத்திட்ட அமைப்பு
------------------

ஒரு குறிப்பிட்ட வணிகம் தொடர்பான கல்வித்துறையில் நிபுணத்துவம் பெற அனுமதிக்கும் அதே வேளையில், ஒரு நிறுவனத்தின் செயல்பாட்டு அம்சங்கள் மற்றும் அவற்றின் தொடர்பைப் பற்றிய பரந்த அறிவை வழங்கும் வகையில் இதன் கலைத்திட்டம் வடிவமைக்கப்பட்டுள்ளது.  பொதுவாக மாணவர்கள் ஒரு குறிப்பிட்ட வணிகம் தொடர்பான கல்வித்துறை அல்லது துறைகளில் நிபுணத்துவம் பெற அனுமதிக்கின்றன.

ஒரு மாணவரின் நடைமுறை, மேலாண்மை மற்றும் தகவல் தொடர்பு திறன்கள் மற்றும் வணிக நிறுவனத்தின் நிர்வாகத்திற்கு அவர்களை தயார்படுத்துதல், வணிக ரீதியிலாக முடிவெடுக்கும் திறன்களை உருவாக்குகிறது. பல திட்டங்கள் பயிற்சி ,நடைமுறைகள் மற்றும் அனுபவத்தை விடய ஆய்வு, விளக்கக்காட்சிகள், உள்ளுறைப் பயிற்சி, தொழில்துறை வருகைகள் மற்றும் தொழில் வல்லுநர்களுடன் தொடர்புகொள்வது போன்ற வடிவங்களில் உள்ளன.

உலகின் சிறந்த வணிகப் பள்ளிகள்
-----------------------------

பெரும்பாலான வணிகப் பள்ளிகள், பல்கலைக்கழகங்கள் மற்றும் கல்லூரிகளுக்குள் வணிகப் பள்ளிகளாகச் செயல்படுகின்றன. 2024 ஆம் ஆண்டு உலக அளவில் வணிக நிர்வாகத்தின் இளங்கலை பட்டப்படிப்புகளின் தரவரிசைப்படி, *யுஎஸ் நியூஸ் & வேர்ல்ட் ரிப்போர்ட்* உலகளவில் சிறந்த பத்து வணிக நிர்வாக திட்டங்களை பின்வருமாறு வரிசைப்படுத்தியுள்ளது: 

1. ஆர்வர்டு பல்கலைக்கழகம் ( கேம்பிரிட்ஜ், மாசசூசெட்ஸ், யு.எஸ் )
2. மாசாச்சூசெட்சு தொழில்நுட்ப நிறுவனம் ( கேம்பிரிட்ஜ், மாசசூசெட்ஸ், அமெரிக்கா )
3. இசுட்டான்போர்டு பல்கலைக்கழகம் ( இசுட்டான்போர்டு, கலிபோர்னியா, யு.எஸ் )
4. கலிபோர்னியா பல்கலைக்கழகம், பெர்க்லி ( பெர்க்லி, கலிபோர்னியா, யு.எஸ் )
5. சிக்காகோ பல்கலைக்கழகம் ( சிகாகோ, இல்லினாய்சு, அமெரிக்கா)
6. பென்சில்வேனியா பல்கலைக்கழகம் ( பிலடெல்பியா, பென்சில்வேனியா, அமெரிக்கா)
7. இலண்டன் பொருளியல் பள்ளி ( இலண்டன்)
8. கொலம்பியா பல்கலைக்கழகம் ( நியூயார்க் நகரம், அமெரிக்கா )
9. நியூயார்க் பல்கலைக்கழகம் ( நியூயார்க் நகரம்)
10. ஈராஸ்மசு பல்கலைக்கழகம் ரோட்டர்டாம் ( ராட்டர்டேம், நெதர்லாந்து

இவற்றையும் காண்க
----------------

* இளங்கலை வணிகவியல்
* இளங்கலை பொருளாதாரம்
* முதுகலை வணிக மேலாண்மை

சான்றுகள்
---------

1. ↑  Plant, Arnold (1932). "Trends in Business Administration". *Economica* (35): 45–62. doi:10.2307/2548975. பன்னாட்டுத் தர தொடர் எண்:0013-0427. .
2. ↑  Miranda, Rodrigo; Gramani, Maria Cristina; Andrade, Eduardo (2012). "Technical efficiency of business administration courses: a simultaneous analysis using DEA and SFA" (in en). *International Transactions in Operational Research* **19** (6): 847–862. doi:10.1111/j.1475-3995.2012.00857.x. பன்னாட்டுத் தர தொடர் எண்:1475-3995. .
3. ↑  "Best global universities for economics and business, *U.S. News & World Report*, 2023
**டைதயோனிக் அமிலம்** *(Dithionic acid)* என்பது H2S2O6 என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இச்சேர்மம் கரைசலாக மட்டுமே அறியப்படுகிறது .

உப்புகள்
--------

டைதயோனிக் அமிலம் இரட்டைப் புரோட்டான் வழங்கியாகும். இதனால் உருவாகும் உப்புகள் டைதயோனேட்டுகள் எனப்படுகின்றன. ஒரு புரோட்டான் இழந்து உருவாகும் அமில உப்புகள் ஏதும் அறியப்படவில்லை. டைதயோனேட்டு உப்புகள் அனைத்தும் நீரில் நன்கு கரைகின்றன. இவ்வகை உப்புகள் மிதமான ஆக்சிசனேற்றிகளாகவும் மிதமான ஒடுக்கிகளாகவும் செயல்படுகின்றன. டைதயோனேட்டு அயனி ஈத்தேன் போன்ற வடிவத்தைக் கொண்டுள்ளது. ஆனால் இரண்டு SO3 குழுக்கள் கிட்டத்தட்ட மற்றைக்கப்பட்ட இணக்கத்தையே ஏற்றுள்ளன. S—S பிணைப்புகள் 2.15 Å நீளம் கொண்டுள்ளன. S—O பிணைப்புகள் 1.43 Å.நீளத்துடன் குறைவான நீளம் கொண்டுள்ளன.

தயாரிப்பு
---------

ஒரு சல்பைட்டை ஆக்சிசனேற்றம் செய்வதன் மூலமாக டைதயோனேட்டு தயாரிக்கப்படுகிறது. (அதாவது +4 என்ற ஆக்சிசனேற்ற நிலையிலிருந்து அவை +5 ஆக்சிசனேற்ற நிலைக்கு மாறுகின்றன) ஆனால் கந்தக டை ஆக்சைடின் குளிர்ந்த நீர்த்த கரைசலை மாங்கனீசு டை ஆக்சைடுடன் சேர்த்து ஆக்சிசனேற்றம் செய்து பேரளவில் டைதயோனேட்டு தயாரிக்கப்படுகிறது.

2MnO2 + 3SO2 → MnS2O6 + MnSO4
உருவாகும் மாங்கனீசு டைதயோனேட்டு கரைசல் பின்னர் இரட்டை இடப்பெயர்ச்சி வினை மூலம் டைதயோனேட்டு உப்புகளாக மாற்றப்படுகின்றன.

Ba2+(aq) + MnS2O6(aq) + MnSO4(aq) → BaSO4(s)↓ + BaS2O6•2H2O(aq)
பேரியம் டைதயோனேட்டு கரைசலுடன் கந்தக அமிலத்தைச் சேர்த்து சூடுபடுத்துவதால் அடர்த்தியான டைதயோனிக் அமிலக் கரைசல் கிடைக்கிறது:

BaS2O6(aq) + H2SO4(aq) → H2S2O6(aq) + BaSO4(s)↓

மேற்கோள்கள்
-----------

1. ↑  RedBookRef|page=130
2. 1 2  Greenwood, Norman N.; Earnshaw, Alan (1997). *Chemistry of the Elements* (2nd ). Butterworth-Heinemann. பன்னாட்டுத் தரப்புத்தக எண்:0080379419.  pp. 715-716

| * பா
* உ
* தொ
நீரியம் சேர்மங்கள் |
| --- |
| 
* H3AsO3
* H3AsO4
* HArF
* HAt
* HSO3F
* HBF4
* HBr
* HBrO
* HBrO2
* HBrO3
* HBrO4
* HCl
* HClO
* HClO2
* HClO3
* HClO4
* HCN
* HCNO
* H2CrO4/H2Cr2O7
* H2CO3
* H2CS3
* HF
* HFΟ
* HI
* HIO
* HIO2
* HIO3
* HIO4
* HMnO4
* H2MoO4
* HNC
* NaHCO3
* HNCO
* HNO
* HNO3
* H2N2O2
* HNO5S
* H3NSO3
* H2O
* H2O2
* H2O3
* H3PO2
* H3PO3
* H3PO4
* H4P2O7
* H5P3O10
* H2PtCl6
* H2S
* H2S2
* H2Se
* H2SeO3
* H2SeO4
* H4SiO4
* H2SiF6
* HSCN
* H2SO3
* H2SO4
* H2SO5
* H2S2O3
* H2S2O6
* H2S2O7
* H2S2O8
* H2S3
* CF3SO3H
* H2Te
* H2TeO3
* H6TeO6
* H4TiO4
* H2Po
* HCo(CO)4
* Li2NH
* NH2

 |